Els mercats municipals continuaran en els seus dies habituals i delimitaran els seus espais per controlar l'aforament
10 de novembre 2020

![](/media/wx4ne543/87_c_10_img_6791.jpg)

La Regidoria de Comerç i Mercats ha anunciat que, després de la suspensió del mercat exterior de Port de Sagunt dissabte passat després de la nova normativa de Conselleria, a partir de demà dimecres es tornaran a instal·lar els mercats municipals en els seus horaris i ubicacions habituals però delimitant els espais per controlar l'aforament. A més es prendran les mesures de seguretat habituals com són la desinfecció de mans o l'obligatorietat d'utilitzar mascareta i de respectar la distància interpersonal.

  

Segons ha explicat la regidora de Comerç i Mercats, Gloria Parra, estes mesures s'han consensuat amb representants de venedors tant de tèxtil com d'alimentació. **«Que se celebren els mercats municipals en condicions implica una gran faena per part de l'Ajuntament, però també de la col·laboració per part de venedors i de les persones que acudeixen a comprar»**, ha explicat la regidora.

  

D'altra banda, la regidora ha manifestat que s'estan explorant les vies necessàries per **«rescabalar les pèrdues que els comerciants van haver d'implicar a conseqüència de la normativa que va emanar de la Conselleria de Salut Pública el mateix divendres al matí»** i, a més, ha anunciat que l'Ajuntament ha elevat una sol·licitud a la Conselleria a manera de queixa per sol·licitar que, a partir d’este moment, totes les mesures que tinguen a veure amb la celebració dels mercats exteriors s'intenten traslladar amb un termini més ampli perquè tant l'Ajuntament com els venedors i venedores tinguen més capacitat de reacció.

  

**Taxes de mercat suspeses durant un any**

En un altre ordre de coses, la regidora ha declarat que des de l'Ajuntament de Sagunt sempre s'ha tendit la mà als venedors i venedores dels mercats i ha recordat que en ple Estat d'Alarma quan no es podien instal·lar els mercats ambulants **«es va suspendre la taxa d'ocupació de domini públic durant un any, ja que vam entendre que estaven travessant moments dificilíssims amb dos mesos sense poder ixir a treballar»**. Amb esta suspensió, este Equip de Govern, ha continuat explicant, **«va intentar compensar no solament les pèrdues d’estos mesos sinó donar-los suport en este camí que s'albira duríssim i que com ja va passar divendres passat amb la normativa de la Conselleria ens vam enfrontar a un any dur en el qual poden vindre moments molt difícils d'afrontar»**  

*   [](http://www.facebook.com/sharer.php?u=https://aytosagunto.es/va/actualitat/els-mercats-municipals-continuaran-en-els-seus-dies-habituals-i-delimitaran-els-seus-espais-per-controlar-l-aforament/ "Facebook")
*   [](http://twitter.com/share?url=https://aytosagunto.es/va/actualitat/els-mercats-municipals-continuaran-en-els-seus-dies-habituals-i-delimitaran-els-seus-espais-per-controlar-l-aforament/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-mercats-municipals-continuaran-en-els-seus-dies-habituals-i-delimitaran-els-seus-espais-per-controlar-l-aforament/ "Linked In")
*   [](mailto:?body=https://aytosagunto.es/va/actualitat/els-mercats-municipals-continuaran-en-els-seus-dies-habituals-i-delimitaran-els-seus-espais-per-controlar-l-aforament/)